Video: Kyk hoe stort Eskom-silo ineen | Maroela Media
Die video wys hoe die silo met tonne steenkool kraak en begin ineenstort. Dié ineenstorting het tot gevolg gehad dat die kragreus inderhaas ŉ noodbeurtkragskedule van stapel moes stuur – die grootste nóg sedert die kragkrisis in 2008. Lees meer hier.
Die vakbond Solidariteit het Eskom Maandag van nalatigheid beskuldig en voer aan dat Eskom glo sedert Januarie vanjaar bewus is van strukturele probleme met die silo. Lees meer hier.
Volgens Matona sal ŉ ondersoek na die voorval plaasvind. Die ondersoek sal na verwagting sowat drie maande duur.
Dit was interessant om te sien hoe die silo se wand breek. Kan julle asb. nou die video post waar die silo ineenstort soos gesê deur die opskrif?
Ja nee, Jaco, vir ‘n silo wat ineenstort, doen hy dit nogal ongemerk op daardie video :)
Willem Grobler · 4 jaar gelede
Ek wonder wie het daardie silo gebou? Mens sou verwag dat daar staalringe in die beton vasgegiet sou wees en dit lyk nie of daar so-iets is nie…
Die silo is minstens in 1994 reeds klaargebou, want dis toe die eerste eenheid van die kragstasie begin krag lewer het.
Daar is waarskynlik wel staalversterking in die beton, want dis juis wat beton so kan laat kraag – as daardie staalversterking met water in aanraking kom weens ‘n ander fout – dit begin roes en die uitsetting wat met die roes gepaard gaan, plaas geweldige druk op die beton.
Staal is nodig in die konstruksie, maar dan moet dit so hanteer word dat daar nie water by die staal uitkom en dit mettertyd begin roes nie.